CELEX: 62008CA0536
Language: lt
Date: 2010-04-22 00:00:00
Title: Sujungtos bylos C-536/08 ir C-539/08: 2010 m. balandžio 22 d. Teisingumo Teismo (trečioji kolegija) sprendimas byloje ( Hoge Raad der Nederlanden (Nyderlandai) prašymas priimti prejudicinį sprendimą) Staatssecretaris van Financiën prieš X (C-536/08), fiscale eenheid Facet BV/Facet Trading BV (C-539/08) (Šeštoji PVM direktyva — 17 straipsnio 2 ir 3 dalys — 28b straipsnio A skirsnio 2 dalis — Teisė į atskaitą — Pereinamojo laikotarpio priemonės dėl prekybos tarp valstybių narių apmokestinimo — Prekių įsigijimo Bendrijos viduje vieta)

19.6.2010   
            
            
               LT
            
            
               Europos Sąjungos oficialusis leidinys
            
            
               C 161/10
            
         
      2010 m. balandžio 22 d. Teisingumo Teismo (trečioji kolegija) sprendimas byloje (Hoge Raad der Nederlanden (Nyderlandai) prašymas priimti prejudicinį sprendimą) Staatssecretaris van Financiën prieš X (C-536/08), fiscale eenheid Facet BV/Facet Trading BV (C-539/08)
      
      (Sujungtos bylos C-536/08 ir C-539/08) (1)
      
      (Šeštoji PVM direktyva - 17 straipsnio 2 ir 3 dalys - 28b straipsnio A skirsnio 2 dalis - Teisė į atskaitą - Pereinamojo laikotarpio priemonės dėl prekybos tarp valstybių narių apmokestinimo - Prekių įsigijimo Bendrijos viduje vieta)
      (2010/C 161/13)
      Proceso kalba: olandų
      
         Prašymą priimti prejudicinį sprendimą pateikęs teismas
      
      
         Hoge Raad der Nederlanden
      
      
         Šalys pagrindinėje byloje
      
      
         Ieškovas: Staatssecretaris van Financiën
      
      
         Atsakovai: X (C-536/08), fiscale eenheid Facet BV/Facet Trading BV (C-539/08)
      
         Dalykas
      
      Prašymai priimti prejudicinį sprendimą — Hoge Raad der Nederlanden Den Haag — 1977 m. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas (OL L 145, p. 1; 2004 m. specialusis leidimas lietuvių k., 9 sk., 1 t., p. 23) 17 straipsnio 2 ir 3 dalių bei 28b straipsnio 2 dalies aiškinimas — Prekybos tarp valstybių narių apmokestinimo reglamentavimas pereinamuoju laikotarpiu — Prekių įsigijimo Bendrijos viduje vieta
      
         Rezoliucinė dalis
      
      1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas, iš dalies pakeistos 1992 m. gruodžio 14 d. Tarybos direktyva 92/111/EEB, 17 straipsnio 2 ir 3 dalis bei 28b straipsnio A skirsnio 2 dalį reikia aiškinti taip, kad apmokestinamasis asmuo, kuris yra pastarosios nuostatos pirmoje pastraipoje nurodytoje situacijoje, neturi teisės nedelsiant atskaityti pirkimo PVM už Bendrijos viduje įsigytas prekes.
      
         (1)  OL C 44, 2009 2 21.